สังคมข่าวหุ้น
*ดัชนีหุ้นไทยปิดตลาด 1,670.41 จุด เพิ่มขึ้น 5.68 จุด มูลค่าซื้อขาย 50,095 ล้านบาท ขานรับแรงซื้อจากนักลงทุนต่างชาติ วันนี้มีโอกาปรับขึ้นต่อเนื่อง ตามกรอบแนวรับ 1,665-1,660 จุด แนวต้าน 1,675-1,680 จุด แต่มีเงื่อนไขห้ามหลุดแนวรับ 1,650 จุด มิเช่นนั้นตัวใครตัวมันละทีนี้
11 มิ.ย. 2562

 เล็กเซียวหงส์
*ดัชนีหุ้นไทยปิดตลาด 1,670.41 จุด เพิ่มขึ้น 5.68 จุด มูลค่าซื้อขาย 50,095 ล้านบาท ขานรับแรงซื้อจากนักลงทุนต่างชาติ วันนี้มีโอกาปรับขึ้นต่อเนื่อง ตามกรอบแนวรับ 1,665-1,660 จุด แนวต้าน 1,675-1,680 จุด แต่มีเงื่อนไขห้ามหลุดแนวรับ 1,650 จุด มิเช่นนั้นตัวใครตัวมันละทีนี้
*BEC ตบจูบกันหนักจริง ๆ เปิดตลาด 10.30 บาท แต่ดันขึ้นไป 10.70 บาท จากนั้นเทขายออกมาทันที จนสุดท้ายราคารูดลงมาปิด 9.60 บาท ไปกลับต่างกัน 1.20 บาท ทำเอาหลายคน “ติดดอยแบบไม่ทันตั้งเนื้อตั้งตัว” เรียกว่า “ขึ้นสวรรค์และตกนรก” เพียงชั่วข้ามชั่วโมงเท่านั้น..เกมนี้โหดร้ายจริง ๆ อยากรู้นักใครหลอกให้ขึ้นดอย..อย่าให้จับได้เชียวนะ.แม่จะลงหวายให้เลือดซิบเลยทีเดียว
*MITSIB ต้องลุ้นตัวโก่งเลยทีเดียว ราคาปิดวันแรก 2.54 บาท เสียวไส้จริง ๆ แต่เอาเถอะอย่างน้อยไม่ต่ำจองก็แล้วกัน..เอาเถอะราคาหุ้นเป็นเรื่องของนักลงทุน แต่ผลการดำเนินงานเป็นโจทย์ที่ผู้บริหารต้องทำให้ได้กับเป้าหมายการเติบโตปีนี้ 30%
*AI วันที่สองอาการดีขึ้น..ดูท่าแรงขายเริ่มสะเด็ดน้ำ..ว่าไปแล้วหุ้นตัวนี้พื้นฐานมิได้เสียหายอะไร เพียงแต่บังเอิญลูกอย่าง AIE ไปมีปัญหาเมื่อ 3 ปีก่อน หุ้นแม่อย่าง AI เลยพอฟ้าพลอยฝนไปด้วย..! แต่เอาเถอะกลับมารอบนี้ AI และ AIE มีดีพอตัว..เชื่อว่าหลังแรงขาย (ที่อัดอั้นมานาน) เริ่มสะเด็ดน้ำ น่าจะได้เห็นราคาหุ้นสะท้อนภาพพื้นฐานได้อย่างแท้จริง..ไม่ต้องรอนานงบไตรมาส 2/62 ออกมาเดี๋ยวคงได้รู้กัน
*LH แม้ไม่เร่าร้อนเหมือนสัปดาห์ก่อน แต่ราคาปรับขึ้นได้มาเรื่อย ๆ ยิ่งเห็นต่างชาติซื้อสุทธิเข้าต่อเนื่องแบบนี้ดูแล้วลงยาก..แต่หุ้นตัวนี้นักลงทุนกล้าที่จะเสี่ยง เพราะแม้พลาดพลั้งเข้าไปแล้วขาดทุน..แต่ด้วยผลตอบแทนปันผล 6-7% ทำให้หลายคนพร้อมที่จะเสี่ยง..!! สำหรับนักลงทุนระยะยาว LH ต้องมีไว้ประดับในพอร์ตอย่าได้ขาดทีเดียว
*ตลท.ใจดีเตรียมเปิดทางให้ “หุ้นป่วย” ที่ติด SP ได้กลับมาซื้อขายชั่วคราวช่วงวันที่ 1-31 ก.ค.นี้ ก่อนกลับไปติด SP อีกครั้ง..ถือเป็นดาบ 2 คม ที่นักลงทุนพึงได้มีโอกาสและพึงต้องระวังด้วยเช่นกัน..มองเชิงบวกถือเป็นการเปิดโอกาสให้คนติดหุ้นได้ออกของและคนที่ไม่มีอยากฉกฉวยเก็งกำไร.! แต่หากมองในเชิงลบ “หุ้นป่วย” แบบนี้ อาจทำให้นักลงทุนพลั้งเผลอเข้าไปติดเชื้ออีกครั้งก็เป็นได้ เพราะยังไม่พ้นเหตุแห่งการเพิกถอน..ที่สำคัญไม่รู้จะพ้นเมื่อไหร่ซะด้วย..ได้ออกของถือว่าดีไป แต่หากติดอีกก็ไม่รู้เมื่อไหร่จะได้ออกอีก.!?
*ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 MHz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 09.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น